शाह् साह्‌ब दे जीवन संबंधी हालात बारै छड़ा इन्ना आखना गै बड़ा ऐ जे ओ साह‌्बजादा मैहमूद साह‌्ब, प्रिंसीपल अमर सिंह कालज सिरीनगर रिटायरड डायरैक्टर रिसर्च, म्यूज़ियम ते आर्कइवज़ जम्मू, कश्मीर दे निक्के मतरेς झा हे। दोए झा रियास्त दे मैह‌कमा ऐजूकेशन दे बड्डे औह्‌दे पपर रेह्। दोऐ इतिहास दे ऐम. ए. हे। दोए मैह‌्कमा रिसर्च दे डायरैक्टर ते अमरसिंह कालज सिरीनगर दे प्रिसीपल रेह्। दोए साह‌्बजादा मुहम्मद उमर, जेह्‌ड़े उर्दू दी मश्हूर कताब “नाटक सागर” दे सांझे लेखक हे, दे सपुत्तर हे। साह‌्ब-जादा मुहम्मद उमर रियास्त च जज्ज होंदे हे। इस करी उनें अपने दौन्नें पुतरे गी उस समें दे मताबक चोटी दी विद्या प्राप्त करोआई। ला. मुल्खराज सराफ होरें जून 1924 ई. गी जेलै अपनी, रियास्त दी पैह‌्ली अखबार, “रणबीर” चालू कीती तां साह‌्बजादा मुहम्मद उमर इनें लोकें चा गै इक हे जिदें लेख इस अखबार च छपदे हे( इस संबंध च शीराजा उर्दू जिल्द 11, शमारा 4, स.1-5) दिक्खेआ जाई सकदा ऐ)। रियास्त दे मश्हूर अखबार नवीस स्व. शमीम ऐहमद ‘शमीम’ नै अपने लेख, “जम्मू कश्मीर में उर्दू जुबान” (शीराज़ा उर्दू जिल्द 11, शमारा 6, स.7) च साह‌्बजादा मुहम्मद उमर दै बारै लिखे दा ऐ:-